

ประกาศ มหาวิทยาลัยเทคโนโลยีราชมงคลศรีวิชัย

วิทยาเขตนครศรีธรรมราช

เรื่อง นโยบายการดำเนินกิจกรรม 5ส+ (5ส พลัส)

--------------------------------

ด้วยสำนักงานวิทยาเขตนครศรีธรรมราช มีนโยบายให้มีการดำเนินกิจกรรม 5ส+(5ส พลัส) ได้แก่ สะสาง สะดวก สะอาด สุขลักษณะ สร้างนิสัย สร้างสรรค์/นวัตกรรม และสิ่งแวดล้อม/ความสวยงาม เพื่อเป็นการส่งเสริมและสนับสนุนประสิทธิภาพ การปฏิบัติงานโดยอาศัยความร่วมมือร่วมใจของบุคลากร เป็นพื้นฐานในการพัฒนาการปฏิบัติงาน และเป็นแนวทางไปสู่การประกันคุณภาพการศึกษา เพื่อให้การดำเนินงานเป็นไปด้วยความเรียบร้อย และบรรลุวัตถุประสงค์ จึงกำหนดนโยบายการดำเนินกิจกรรม 5ส+(5ส พลัส) เพื่อเป็นแนวทางในการปฏิบัติกิจกรรม 5ส+(5ส พลัส) ดังนี้

ข้อ 1 ส่งเสริมและสนับสนุนให้บุคลากรของสำนักงานวิทยาเขตนครศรีธรรมราช มีความเข้าใจและนำหลักการทำกิจกรรม 5ส+(5ส พลัส) ไปปฏิบัติอย่างจริงจังและต่อเนื่องเสมือนเป็นภารกิจประจำ

ข้อ 2 ให้ผู้บริหารทุกระดับให้การสนับสนุน ส่งเสริม และเป็นแกนนำในการดำเนินกิจกรรม 5ส+ (5ส พลัส) และกำกับ ติดตาม ดูแลตลอดจนให้คำแนะนำและร่วมแก้ไขปัญหา โดยให้ถือเป็นภารกิจที่สำคัญ

ข้อ 3 จัดให้มีกิจกรรม 5ส+ (5ส พลัส) เป็นพื้นฐานเพื่อพัฒนา ปรับปรุงคุณภาพงานอย่างต่อเนื่อง

ข้อ 4 จัดให้มีการตรวจ ติดตาม ประเมินผลการดำเนินกิจกรรม 5ส+(5ส พลัส) เป็นระยะอย่างต่อเนื่อง

ข้อ 5 จัดให้มีการประชุมเพื่อแนะนำเสนอผลการดำเนินกิจกรรมเพิ่มประสิทธิภาพการทำงาน 5ส+(5ส พลัส) เพื่อแลกเปลี่ยนความรู้ ประสบการณ์ และพิจารณาให้รางวัลในความร่วมมือการทำกิจกรรม 5ส+(5ส พลัส) ทุกพื้นที่

จึงประกาศมาเพื่อทราบและถือปฏิบัติโดยทั่วกันตั้งแต่บัดนี้เป็นต้นไป

ประกาศ ณ วันที่ 2 พฤศจิกายน เดือน พ.ศ. 2561

(รองศาสตราจารย์จารุยา ขอพลอยกลาง)

รองอธิการบดีประจำวิทยาเขตนครศรีธรรมราช